Pick-Up (TV-program 1997)

Pick-up var et nordisk tv-quiz om pop- og rockemusikk som gikk på NRK1 våren og sommeren 1997. Programmet ble ledet av svenske Anders Lundin og NRKs Marit Åslein, danske Jørgen de Mylius var hoveddommer. Programmet var et samarbeid mellom de nordiske allmennkringkasterne NRK, SVT, DR, Yle og RUV. (Denne serien må ikke forveksles med Pick-Up, norsk musikalsk TV-quiz som gikk på NRK-TV sommeren 1983 og 1984).

Oppgavene i programmet var pop- og rockemusikk fra 1960-, 1970-, 1980,- og 1990-årene. Fire lag konkurrerte mot hverandre. Det norske laget bestod av Tone-Lise Skagefoss, Tor Milde og Jon Vidar Bergan. Det svenske laget vant, mens det norske tok andreplassen. Danskene havnet på tredjeplass og det finske laget på fjerdeplass. Førstepremien var et besøk til Rock & Roll Hall of Fame i Cleveland.. I finalen opptrådte den amerikanske gruppen The Lovin' Spoonful, med John Sebastian og Zal Yanovsky.

Utslagsrundene i Norge var en del av Popquiz på NRK radio i 1996, ledet av Stein Dag Jensen og produsent Jan Kranmo. TV-sendingene hadde høye seertall - mellom 350 000 og 500 000 seere i Norge. Odd Arvid Strømstad var prosjektleder og Jan Kranmo var spørsmåls-redaktør.

Referanser

TV-produksjoner på NRK
Norske musikkprogrammer på TV
Norske TV-quiz
Norske TV-serier fra 1990-årene
TV-quiz
Musikkprogrammer på TV
Danske musikkprogrammer på TV
Danske TV-serier fra 1990-årene
Svenske musikkprogrammer på TV
Svenske TV-serier fra 1990-årene
Finske TV-programmer
TV-serier fra 1990-årene
TV-produksjoner på DR
TV-produksjoner på SVT
TV-produksjoner på Yle
Islandske TV-programmer